נועה שכטר

נועה שכטר (נולדה ב-17 במרץ 1984) היא מחזאית ובמאית תיאטרון ישראלית.

== ביוגרפיה ==
שכטר נולדה ב-1984 בירושלים. בוגרת מגמת תיאטרון בתיכון לאומנויות ובוגרת לימודי משחק בבית הספר של סופי מוסקוביץ’ בתל אביב.

הקריירה שלה בתיאטרון התחילה, לדבריה, בגיל 16 כשעבדה כמלצרית בבית הקפה של תיאטרון החאן בירושלים<ref></ref>.

בוגרת הקורס לניהול מוסדות תרבות ואמנות באוניברסיטת תל אביב, ועבדה חמש שנים בתיאטרון הקאמרי כעוזרת למנהל האומנותי עמרי ניצן.

לימדה משחק והייתה חברה בוועדה הפדגוגית של גודמן - בית ספר למשחק בנגב, וניהלה את התיאטרון הגאה "תהל" בשנים 2017-2018<ref></ref>

שכטר חברה בהנהלת עמותת קיפוד הזהב<ref></ref> ואחת ממייסדות "פרויקט המחזאים" לפיתוח מחזאות ישראלית ביחד עם רועי מליח רשף, דניאל בוצר ושי שבתאי. במסגרת הפרויקט נכתבו והוצגו עשרות מחזות קצרים של למעלה מ-150 יוצרים<ref></ref>.

בשנת 2015 זכתה שכטר בפרס היוצר המבטיח בפרויקט "מונו-שואו" של תיאטרון אורנה פורת, וב-2018 זכתה בפרס רוזנבלום לאמנויות הבמה של עיריית תל אביב.

בשנת 2020 מונתה למנהלת האומנותית של פסטיבל "מדרום" באופקים והייתה אחראית להשקת הפסטיבל באופן וירטואלי לאחר פרוץ מגפת הקורונה וכניסתה של ישראל לסגר<ref></ref>.

== קריירה מקצועית ==
=== משחק ===
* הבה נגילה - תיאטרון חולון, 2009<ref></ref>
* לעולם לא תשחה לבד - מחזה מאת דניאל מקאייוור בתרגומה של אפרת בק ועיבוד ובבימוי של אלירן כספי על מסע יחסיהם של שני גברים בתחרות שאינה נפסקת. צוותא, 2011<ref></ref>
* רומן משפחתי - מחזה של עדנה מזי"א המבוסס על ספרה "סיפור משפחתי", המבוסס על מחזה קודם שלה באותו שם. תיאטרון הקאמרי, 2012
* דג מוסר - מחזה מאת מירי חנוך בבימויה של עדנה מזי"א. הקאמרי, 2013<ref></ref>

=== בימוי ===
* אחים - מחזה מאת שי שבתאי, זוכה פרס המחזה הטוב ביותר ופרס הבימוי בפסטיבל צו קריאה. צוותא, 2012<ref></ref>.
* כל פעם קצת - מחזה קצר מאת אמילי בן עמי במסגרת "מקצרון" בפסטיבל תיאטרון קצר. צוותא, 2014
* תקווה/טרגדיה - קריאה מבוימת לעיבוד ל-10 שחקנים של ספרו של שלום אוסלנדר במסגרת פסטיבל צו קריאה, שזכתהה בצל"ש הפסטיבל לבימוי וכתיבה לשנת 2014
* הרופא הטוב - קריאה מבוימת של המחזה מאת ניל סיימון על פי סיפורים קצרים של צ'כוב. קפה תיאטרון הקאמרי, 2015<ref></ref>
* נשי טראכיס - הפקה בהשתתפות תלמידי שנה ב'. בית צבי, 2016<ref></ref>
* אשמתה של תל אביב - מחזה מקורי פרי עטה של שכטר ובבימויה במסגרת פסטיבל צו קריאה 2016<ref></ref>
* זה שחוטף סטירות - קומדיה קרקסית מאת ליאוניד אנדרייב בתרגומו של דורי פרנס. גודמן, 2017<ref></ref>
* האם דגים ישנים - מחזה מאת ינס רשקה בתרגום של לוקאס צ'ך וטל בילו. תיאטרונטו, 2017<ref></ref>
* חצי בגידה - מחזה קצר מאת שי שבתאי בהשתתפות אולי שטרנברג ורוני נתנאל. צוותא, 2017<ref></ref>
* יואל - הצגת יחיד של אבי גולומב. צוותא, 2018<ref></ref>
* אב השנה - הצגת יחיד של עידו קולטון. תמונע, 2019<ref></ref>
* אלנבי - מחזה על פי ספרו של גדי טאוב. אימפרו, 2021<ref></ref>

=== כתיבה ===
* חלטורה - תסריט לסרט קצר במסגרת פסטיבל "אימפרו אקשן". סינמטק תל אביב, 2013<ref></ref>
* פרויקט 14/48 - "פרויקט התיאטרון המהיר בעולם" שבו חברה שכטר לשישה מחזאים נוספים כדי ליצור 14 מחזות קצרים בתוך 48 שעות.
* איפה האלוהים שלך? - מחזה קצר במסגרת "פרויקט המחזאים 3" בבימוי מיקי יונס ובהשתתפות שי ג'ברי, נטשה מנטל, רוני יניב ונובה דובל. צוותא, 2015<ref></ref>
* לוטה בערפל - דרמה פסיכולוגית תקופתית על סיפור אהבה הרסני בין אישה לילד קטן בזמן המלחמה שביים רני בלייר. צוותא, 2016<ref></ref>
* PAY DAY - מחזה במסגרת "פרויקט המחזאים 6" שביימה מאיה ניצן ובהשתתפות יאיר פיש ויואב כהן. צוותא, 2016<ref></ref>
* ניגמר או נגמל - מחזה במסגרת "פרויקט המחזאים 7" על ארבעה אנשים המתמודדים עם גמילה, שביים תום שוורצברג, בהשתתפות אלון שר, אלון נכטיגל, עמית זרקא ושי שבתאי. צוותא, 2016<ref></ref>
* האימג' שיש לי בראש - במסגרת "פרויקט המחזאים". צוותא, 2015<ref></ref>
* שקט - מחזה קצר במסגרת הפרויקט הגאה "חדר 414", שיתוף פעולה של פרויקט המחזאים ותיאטרון תהל. צוותא, 2017<ref></ref>
* ברקיע השביעי - מחזה בבימוי נעה וגנר. 2018<ref></ref>
* הזמן האבוד - מחזה שביים מתן אמסלם ובהשתתפות רועי ניק ודנה סורין. 2018<ref></ref>
* וואלה אני כבר בת 35 - מחזה בהשראת טקסטים מאת אורי זלצמן ועמית רייס. פרויקט המחזאים 16, 2019<ref></ref>
* הכל חוץ מגרעין - בבימויה של נופר משה, פרויקט המחזאים 2019<ref></ref>
* כניסת קהל - סדרת רשת במסגרת פרויקט המחזאים. צוותא, 2021
* מה הסיפור שלכם - מופע אינטראקטיבי במסגרת פסטיבל "פותחים במה" המעלה סיפורי חיים נבחרים שנשלחו על ידי הקהל. כתיבה משותפת עם דניאל לפין ורועי מליח רשף, ובהשתתפות נעמה אמית, לירית בלבן, אור בן מלך ויובל ינאי. בית ליסין, 2021<ref></ref>

== חיים אישיים ==
נשואה לשחקן אבי גולומב מאז 2012, ובשנת 2017 נולדה בתם המשותפת.

אמה היא האומנית אפרת שכטר ואחיה הוא נדב שכטר, נציג חברת gtec למכשור להנדסה רפואית בישראל.

== הערות שוליים ==

קטגוריה:מחזאיות ישראליות
קטגוריה:במאיות תיאטרון ישראליות
קטגוריה:שחקניות תיאטרון ישראליות
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:בוגרות התיכון לאמנויות ע"ש צ'ארלס א' סמית'
קטגוריה:מחזאים ישראלים
קטגוריה:במאי תיאטרון ישראלים
קטגוריה:שחקני תיאטרון ישראלים
קטגוריה:ישראליות זוכות פרסים
קטגוריה:בוגרי התיכון לאמנויות ע"ש צ'ארלס א' סמית'
קטגוריה:מחזאים כותבי עברית
קטגוריה:מחזאיות כותבות עברית
קטגוריה:ישראליות שנולדו ב-1984
קטגוריה:ישראלים שנולדו ב-1984